cyanic-selkie/wikianc huggingface dataset:
Ενρίκε Ιγκλέσιας
Βιογραφία
Στην αρχή, ο Ιγκλέσιας και τα δυο αδέρφια του ζούσαν με τη μητέρα τους αλλά τον Δεκέμβριο του 1981 ο παππούς του, Χούλιο Ιγκλέσιας Πούγκα, έπεσε θύμα απαγωγής από την ένοπλη βασκική τρομοκρατική οργάνωση ETA. Για την ασφάλειά τους, ο Ενρίκε και ο αδερφός του Χούλιο τζούνιορ στάλθηκαν να ζήσουν με τον πατέρα τους και τη σχέση του, το τοπ μόντελ από τη Βενεζουέλα Βιρτζίνια Σίπλι, στο Μαϊάμι. Εκεί, τα αδέρφια μεγάλωσαν κυρίως με την νταντά Ελβίρα Ολιβάρες, στην οποία ο Ενρίκε αφιέρωσε τον πρώτο του δίσκο. Ο Ιγκλέσιας έζησε επίσης στο Βελιγράδι για ένα χρόνο με τη μητέρα του. Καθώς η καριέρα του πατέρα του δεν του επέτρεπε να τον βλέπει συχνά, ο νεαρός Ιγκλέσιας ανατράφηκε από την νταντά της οικογένειας. Φοίτησε στο δημοφιλές Gulliver Preparatory School και αργότερα συνέχισε με σπουδές στη διοίκηση επιχειρήσεων στο Πανεπιστήμιο του Μαϊάμι.
Ο Ιγκλέσιας δεν ήθελε να μάθει ο πατέρας του για τα σχέδια που είχε για μια μουσική καριέρα και δεν ήθελε το διάσημο επώνυμό του να τον βοηθήσει να προωθήσει την καριέρα του. Δανείστηκε χρήματα από την νταντά και ηχογράφησε ένα ισπανικό τραγούδι και δύο αγγλικά τραγούδια σε μια κασέτα. Πλησίασε τον πρώην αρθρογράφο του πατέρα του, Φερνάν Μαρτίνεζ, και οι δύο τους προώθησαν τα τραγούδια με το όνομα «Ενρίκε Μαρτίνεζ» ενώ η ιστορία του αφορούσε έναν άγνωστο τραγουδιστή από τη Γουατεμάλα. Ο Ιγκλέσιας υπέγραψε με την Fonovisa Records. Αφού παράτησε το κολέγιο, ταξίδεψε στο Τορόντο για να ηχογραφήσει το πρώτο του άλμπουμ.
1995–1996: Enrique Iglesias
Στις 12 Ιουλίου, 1995, ο Ιγκλέσιας κυκλοφόρησε το άλμπουμ Enrique Iglesias, μια συλλογή με ροκ μπαλάντες, συμπεριλαμβανομένων επιτυχίες όπως το "Si Tú Te Vas", "Experiencia religiosa", και άλλα. Ο δίσκος πούλησε μισό εκατομμύριο αντίτυπα την πρώτη εβδομάδα, ένα σπάνιο γεγονός για ένα άλμπουμ που ηχογραφήθηκε σε μια γλώσσα εκτός της αγγλικής, πήγαινε για Χρυσό στην Πορτογαλία από την πρώτη εβδομάδα κυκλοφορίας του, και πούλησε πάνω από ένα εκατομμύριο αντίτυπα μέσα στους επόμενους τρεις μήνες.
Το τραγούδι του «Por Amarte» περιλήφθηκε στην τηλενουβελα Marisol, αλλά αντί "Por amarte Daria mi vida" (To love you, i'd give my life - Για να σ'αγαπήσω θα έδινα τη ζωή μου), οι λέξεις ήταν "Por amarte Marisol, moriría" (To love yo, Marisol, i'd die - Για να σ'αγαπήσω Μαρισολ,θα πέθαινα). Το CD παρήγαγε επίσης εκδόσεις στα ιταλικά και πορτογαλικά, με τα περισσότερα τραγούδια μεταφρασμένα σε αυτές τις γλώσσες.
Πέντε από τα τραγούδια από αυτό το άλμπουμ ξεχωρίζουν, το «Por Amarte», «No Llores Por MI", και "Trapecista". Το άλμπουμ οδήγησε τον Ενρίκε να κερδήσει Βραβείο Grammy για Την Καλύτερη Λάτιν Ποπ Εμφάνιση (Best Latin Pop Performance)
Σύνθεση και παραγωγή μουσικής, υποκριτική
Ο Ιγκλέσιας έχει συνεργαστεί με τον συνθέτη Γκάι Τσέιμπερς για να γράψει το "Un Nuovo Giorno", το πρώτο single στον πρώτο ποπ δίσκο του Αντρέα Μποτσέλι. Το τραγούδι αργότερα μεταφράστηκε στα αγγλικά με τον τίτλο "First Day of My Life" και ηχογραφήθηκε από το πρώην μέλος των Spice Girls Melanie C. Το τραγούδι από τότε έχει γίνει επιτυχία σε όλη την Ευρώπη και σε αρκετές χώρες κατέκτησε την πρώτη θέση. Ο Ιγκλέσιας έγραψε επίσης τους στίχους στο single "The Way" για τη διαγωνιζόμενη του American Idol Κλέι Άικεν. Τέσσερα τραγούδια που έγραψε ο Ιγκλέσιας εμφανίζονται στον δίσκο του βρετανικού συγκροτήματος The Hollies, Staying Power (2006). Το 2010, το σόου Idol Allstars (το σουηδικό Idol Series) παρουσίασε το τραγούδι "All I Need Is You", σε στίχους των Ιγκλέσιας, Αντρέας Κάρλσον, Kalle Engström και Kristian Lundin. Έγραψε το τραγούδι Dance Again, που ερμηνεύει η Τζένιφερ Λόπεζ και το οποίο κυκλοφόρησε το 2012, κατακτώντας την πρώτη θέση στο Billboard Hot Dance Club Songs.
Το 2000, ο Ιγκλέσιας έκανε την παραγωγή του εκτός Broadway μιούζικαλ με τον τίτλο Four Guys Named Jose and Una Mujer Named Maria. Στο μιούζικαλ, τέσσερις Αμερικανοί με λατινοαμερικάνικη καταγωγή έχουν κοινό ενδιαφέρον για τη μουσική και έτσι συναντιούνται και αποφασίζουν να πραγματοποιήσουν ένα σόου. Το σόου αυτό περιλάμβανε πολλές αναφορές σε αρκετά κλασικά και σύγχρονα λατινικά ποπ τραγούδια όπως των Κάρμεν Μιράντα, Selena, Ρίτσι Βάλενς, Τσαγιάν, Ρίκι Μάρτιν και του ίδιου του Ιγκλέσιας.
Ο Ιγκλέσιας πρωταγωνίστησε μαζί με τον Αντόνιο Μπαντέρας, τη Σάλμα Χάγιεκ και τον Τζόνι Ντεπ στην ταινία του Ρόμπερτ Ροντρίγκεζ Κάποτε στο Μεξικό, στην οποία ενσάρκωσε τον Λορέντσο. Το 2007, έκανε μια γκεστ εμφάνιση στην τηλεοπτική κωμική σειρά Two and a Half Men ως ξυουργός/πολυτεχνίτης.
Έκανε μια γκεστ εμφάνιση ως Gael, ένας Αργεντίνος κιθαρίστας/σέρφερ/φυσικοθεραπευτής στην τρίτη σεζόν της τηλεοπτικής σειράς του CBS How I Met Your Mother.
Ο Ιγκλέσιας ενσάρκωσε επίσης έναν Ρωμαίο αυτοκράτορα σε μια διαφήμιση της Pepsi το 2004 ενώ εμφανίστηκε και σε διαφημίσεις για τα ρολόγια Τόμι Χίλφιγκερ, Doritos και Viceroy.
Προσωπική ζωή
Στα τέλη του 2001, ο Ιγκλέσιας ξεκίνησε σχέση με τη Ρωσίδα τενίστρια Άννα Κουρνίκοβα. Χώρισαν τον Οκτώβριο 2013 αλλά αργότερα επανασυνδέθηκαν. Απέκτησαν δίδυμα παιδιά, τον Νίκολας και τη Λούσι, που γεννήθηκαν στις 16 Δεκεμβρίου 2017. Στις 30 Ιανουαρίου 2020, απέκτησαν το τρίτο τους παιδί, μια κόρη. Κατοικούν σε μια ιδιόκτητη κατοικία στο Μαϊάμι, η οποία εκτιμάται ότι κόστισε περίπου $26 εκατομμύρια
Το 2003, ο Ιγκλέσιας υπεβλήθη σε εγχείρηση για να αφαιρέσει μια κρεατοελιά από τη δεξιά πλευρά του προσώπου του, εκφράζοντας μια ανησυχία ότι θα γινόταν καρκινογόνος.
Ο Ιγκλέσιας είναι καθολικός.
Ανθρωπιστική δράση
Το 2010, ο Ιγκλέσιας συμμετείχε στο έργο Download to Donate, που διοργανώθηκε από τη Music for Relief, έναν οργανισμό του αμερικανικού ροκ συγκροτήματος Linkin Park. Έκανε την παραγωγή του δίσκου Download to Donate for Haiti για τον σεισμό του 2010 στην Αϊτή, μαζί με το μέλος του συγκροτήματος Μάικ Σινόντα. Και οι δυο προώθησαν τον δίσκο σε αρκετές εκδηλώσεις, μια από τις οποίες ήταν η εκπομπή του Λάρι Κινγκ, όπου ο ίδιος και ο Σινόντα εξήγησαν το περιεχόμενο και τον σκοπό αυτού του έργου.
Το 2013, ο Ιγκλέσιας προέτρεψε τους ακόλουθούς του να δωρίσουν χρήματα μέσω του Αμερικανικού Ερυθρού Σταυρού για να δοηθήσουν τα θύματα του θανατηφόρου τυφώνα στις Φιλιππίνες. Ο τυφώνας ξέσπασε έναν μήνα μετά τον σεισμό 7,2 ρίχτερ που χτύπησε τις Φιλιππίνες, σεισμός που κατέστρεψε τα σπίτια και τις περιουσίες περίπου 350,000 ανθρώπων.
Ο Ιγκλέσιας έχει υπστηρίξει τους οργανισμούς City of Hope, Habitat for Humanity, Help for Heroes, Live Earth, the Muscular Dystrophy Association, Special Olympics, Save the Children, The Salvation Army αλλά και φιλανθρωπικά σωματεία όπως το Alex's Lemonade Stand Foundation.
Δισκογραφία
Studio albums
Εξωτερικοί σύνδεσμοι
Κατηγορία:Ισπανοί τραγουδιστές Κατηγορία:Βραβευμένοι με Grammy Κατηγορία:Λάτιν μουσικοί
Σκαραβαίος της καρδιάς
αριστερά|μικρογραφία|260x260εσ|Η Hatnefer στον τάφο της, εκτός από τον [[Σκαραβαίος της Καρδιάς της Hatnefer|Σκαραβαίο της Καρδιάς της, συνοδευόταν και από άλλα πολύτιμα κοσμήματα, όπως αυτόν τον σκαραβαίο - φυλακτό από στιλβωμένο στεατίτη, ο οποίος βρέθηκε δεμένος στο χέρι της με σπάγγο από λινάρι. ]] O σκαραβαίος της καρδιάς είναι ωοειδές (ή και καρδιόσχημο) τέχνεργο που έχει τη μορφή σκαραβαίου, ενός εντόμου που για τους αρχαίους Αιγύπτιους εμπεριείχε έντονους συμβολισμούς και συνδεόταν με την αδιάκοπη ανανέωση της ζωής και τον Θεό του ανατέλλοντος Ήλιου Κεπερά που θεωρείται μία άλλη μορφή του ίδιου του Θεού Ήλιου - Ρα. εναλλ.=|μικρογραφία|[[Μητροπολιτικό Μουσείο Τέχνης (Νέα Υόρκη)|Μητροπολιτικό Μουσείο Τέχνης, Νέα Υόρκη. Σκαραβαίος της καρδιάς από σερπεντινίτη λίθο. Προέρχεται από τον Τάφο του Nεφερκαουέτ και ανήκε στον ίδιο (18η Δυναστεία, περ. 1500 - 1425 π.Χ.)]] Οι σκαραβαίοι της καρδιάς είναι φυλακτά που παράλληλα χρησιμοποιούνταν και ως περίαπτα από τους ευγενείς, ως πολύτιμα αναμνηστικά αντικείμενα, και ως ταφικά δώρα (κτερίσματα) με υψηλό συμβολικό περιεχόμενο. αριστερά|μικρογραφία|Μητροπολιτικό Μουσείο Τέχνης, Νέα Υόρκη. Σκαραβαίος της Καρδιάς της Μαρούτα (Maruta). |214x214εσ Ένα σημαντικό χαρακτηριστικό τους, πέρα από το γεγονός ότι αποτελούν μοναδικά καλλιτεχνικά δημιουργήματα, είναι ότι φέρουν επιγραφές στα ιερογλυφικά με αποσπάσματα από το Κεφάλαιο 30 του Βιβλίου των Νεκρών και το "Ζύγισμα της Καρδιάς (Ψυχοστασία)" για το οποίο υπεύθυνη θεωρείται η Θεά της Δικαοσύνης, της Αλήθειας και της Ευταξίας, η Μάατ.
Όπως ισχύει σε πολλές σύγχρονες θρησκείες, έτσι και στην αρχαία Αιγυπτιακή, ο άνθρωπος δεν επιτρέπεται να διαβεί τις Πύλες του Κάτω Κόσμου και να εισέλθει στη Μεταθανάτια Ζωή ("Παράδεισος"), παρά μόνο εάν κριθεί από τους Θεούς ότι το "αξίζει". Στα Αιγυπτιακά ανάγλυφα είναι γνωστές οι επιγραφές που με την χρήση δύο ιερογλυφικών σημείων παρουσιάζουν το πρόσωπο εκείνο που έχει αξιωθεί και έχει το δικαίωμα να ζήσει στην Άλλη Ζωή, χαρακτηρίζοντας αυτό ως "ο/ η (όνομα), ο/ η Δικαιωμένος/ η ".
Ο Andrews αναφέρει πως πρόκειται για αντικείμενα που στην πραγματικότητα έχουν κατασκευαστεί από πράσινου ή σκούρου πράσινου χρώματος πρώτες ύλες, όπως στεατίτη, σχιστόλιθο, αστρίους, αιματίτη και οψιανό, καθώς επίσης και κυανής υαλώδους σύνθεσης υλικά (φαγεντιανή), Αιγυπτιακό κυανό, χαλαζία, αλάβαστρο ή κόκκινο ίασπη.
Η παραλλαγή του καρδιόσχημου φυλακτού διαφέρει από τα υπόλοιπα ως προς το σχήμα, καθώς του έχει δοθεί το σχήμα της ανθρώπινης καρδιάς, όπως αυτό χρησιμοποιείται και στην Αιγυπτιακή ιερογλυφική γραφή.
μικρογραφία|εναλλ.=|Διαφόρων ειδών φυλακτά από την Αιγυπτιακή συλλογή του Μουσείου του Λούβρου, που χρονολογούνται στην εποχή του [[Ραμσής Β΄|Ραμσή Β' (13ος αιώνας π.Χ.). Ξεχωρίζουν το Χρυσό Περιδέραιο Γύπα της Μουτ και τα Φυλακτά - Κόμβοι της Ίσιδος.]]
Αρχαία Αιγυπτιακά φυλακτά
Τα φυλακτά, εκτός από την χρήση τους στην καθημερινή ζωή ως προσωπικά αντικείμενα, χρησιμοποιήθηκαν επίσης και στους ενταφιασμούς ως κτερίσματα που εναποθέτονταν στο σώμα του νεκρού (στις μούμιες) στο μέρος της καρδιάς. Οι περιπτώσεις εκείνες στις οποίες οι νεκροί συνοδεύονται με περισσότερα του ενός φυλακτά υποδηλώνουν τη διάθεση των ζωντανών να προσφέρουν ακόμη περισσότερη προστασία στον αποθανόντα.
Οι συνηθέστεροι τύποι ταφικών φυλακτών ήταν ο Σκαραβαίος της Καρδιάς, το Μάτι του Ώρου, ο Kίονας του Ντζετ (Djed), το Πράσινο Φυλακτό (Wadj amulet), ο Κόμβος της Ίσιδος (Tyet) και το Χρυσό Περιδέραιο Γύπα (σύμβολο της Θεάς Μουτ).
Το πράσινο φυλακτό, το οποίο έχει σχήμα μίσχου παπύρου, κατασκευαζόταν από "πράσινους αστρίους", όπως όριζε το Βιβλίο των Νεκρών στα Κεφάλαια 159 και 160. Η πιο γνωστή ερμηνεία για το Πράσινο Φυλακτό είναι ότι χάριζε την "αιώνια νεότητα" στον αποθανόντα.
Με το πέρασμα των χιλιετιών, η χρήση των φυλακτών έχει αλλάξει σε μεγάλο βαθμό, σε σύγκριση με τον ρόλο που είχαν στη ζωή και το θάνατο των αρχαίων Αιγυπτίων, όπως άλλαξε και ο μαγικός συμβολισμός που τα συνόδευε.
Οι Σκαραβαίοι της Καρδιάς εμφανίστηκαν κατά την περίοδο του Μέσου Βασιλείου, αποτελώντας βασικό στοιχείο των ταφικών εθίμων και της μουμιοποίησης. Η καρδιά για τους αρχαίους Αιγύπτιους αποτελούσε το "Σπίτι της Ψυχής". Κατά την Ώρα της Κρίσεως, μετά θάνατον, μπροστά στον Όσιρη και τους άλλους θεούς, η καρδιά του νεκρού ζυγιζόταν με αντίβαρο ένα φτερό στρουθοκάμηλου, το "Φτερό της Αλήθειας" της Μάατ. Αν η καρδιά του ζύγιζε περισσότερο από το φτερό, αυτό σήμαινε ότι είχε αμαρτήσει και έτσι έχανε το δικαίωμα να περάσει στην Αιώνια Ζωή. Με τους Σκαραβαίους της Καρδιάς οι αρχαίοι Αιγύπτιοι προστάτευαν την καρδιά τους. Τα μαγικά ξόρκια από το Βιβλίο των Νεκρών που ήταν χαραγμένα επάνω τους, αποτελούσαν τη "φωνή του νεκρού" που απευθυνόμενος στην καρδιά του, την ικέτευε να τον υπερασπιστεί μπροστά στους θεούς την κρίσιμη στιγμή της ψυχοστασίας, ώστε να περάσει στην Άλλη Ζωή.
Εικόνες
Κατηγορία:Αρχαία αιγυπτιακή τέχνη Κατηγορία:Ταφική τέχνη Κατηγορία:Ταφικά έθιμα
Βίντοϊ
Το Βίντοϊ (φεροϊκά: Viðoy δηλ. ξύλινο νησί) είναι το έβδομο μεγαλύτερο σε έκταση νησί των Φερόων Νήσων. Βρίσκεται στο Βόρειο Ατλαντικό ωκεανό και έχει έκταση 41 τ.χλμ.. Το Βίντοϊ έχει πληθυσμό 604 κατοίκους (εκτίμηση 1-2022). Πρωτεύουσα του νησιού είναι το Viðareiði, στα βορειοδυτικά, με 354 κατοίκους ενώ υπάρχει ακόμα ένα χωριό το Hvannasund, στα νοτιοδυτικά, με 251 κατοίκους (εκτίμηση 1-2022). Το νησί συνδέεται οδικώς με μια γέφυρα με το διπλανό νησί το Μπόρντοϊ.
Η βόρεια και ανατολική πλευρά του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των υδροβατών (500 ζευγάρια), τριδακτυλόγλαρων (5.300 ζευγάρια), Φρατέρκουλα του Ατλαντικού (25.000 ζευγάρια), λεπτοραμφόκεπφων (6.700 μεμονωμένα) και κέπφους (200 ζευγάρια).
right|thumb|300px|Χάρτης του Βίντοϊ
Εξωτερικοί σύνδεσμοι
Βίντοϊ
Γιάννης Μασμανίδης
Ο Γιάννης Μασμανίδης (Ioannis Masmanidis, 9 Μαρτίου 1983) είναι Γερμανός ποδοσφαιριστής με ελληνική καταγωγή, που αγωνίζεται στη Βόλφσμπουργκ. Ήταν μέλος της Εθνικής Ελπίδων της Γερμανίας.
Βιογραφικό
Ο Γιάννης Μασμανίδης γεννήθηκε στο Λεβερκούζεν της Γερμανίας από γονείς Έλληνες μετανάστες. Ξεκίνησε το ποδόσφαιρο στις ακαδημίες της Μπάγερ Λεβερκούζεν, όπου υπέγραψε το πρώτο του επαγγελματικό συμβόλαιο το 2001 και αγωνίστηκε στη Μπούντεσλιγκα. Τη σεζόν 2004-05 αγωνίστηκε με την Καρλσρούη ΣΚ και τον Ιανουάριο του 2006 μεταγράφηκε στην Αρμίνια Μπίλεφελντ. Έχει ύψος 1,74 και η θέση του είναι αριστερός επιθετικός μέσος.
Το 2003 ο Μασμανίδης αγωνίστηκε με την Εθνική Νέων Γερμανίας (κάτω των 20) στο Παγκόσμιο Πρωτάθλημα Νέων της FIFA και το 2006 με την Εθνική Ελπίδων Γερμανίας (κάτω των 21) στο Ευρωπαϊκό Πρωτάθλημα.
Συνδέσεις
Κατηγορία:Μέσοι ποδοσφαιριστές Κατηγορία:Γερμανοί ποδοσφαιριστές Κατηγορία:Έλληνες ομογενείς ποδοσφαιριστές Κατηγορία:Ποδοσφαιριστές Μπάγερ Λεβερκούζεν Κατηγορία:Ποδοσφαιριστές Ανόρθωσης Κατηγορία:Ποδοσφαιριστές Απόλλων Λεμεσού Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Καρλσρούη ΣΚ Κατηγορία:Ποδοσφαιριστές ΚΑΣ Όιπεν Κατηγορία:Ποδοσφαιριστές Εθνικής Γερμανίας Κ21 Κατηγορία:Ποδοσφαιριστές Αρμίνια Μπίλεφελντ Κατηγορία:Ποδοσφαιριστές ΦΚ Νυρεμβέργη Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές ΣΦ Βέεν Βίζμπαντεν Κατηγορία:Ποδοσφαιριστές Εθνικής Γερμανίας Κ20 Κατηγορία:Ποδοσφαιριστές ΡΣΣ Βιζέ Κατηγορία:Ποδοσφαιριστές Α΄ κατηγορίας Κύπρου Κατηγορία:Γερμανοί ελληνικής καταγωγής
Θεωρία της πολλαπλής νοημοσύνης
Η θεωρία της πολλαπλής νοημοσύνης, κυριότερος εμπνευστής της οποίας είναι ο Χάουαρντ Γκάρντνερ (Howard Gardner) με το βιβλίο του Frames of Mind: Η θεωρία των πολλαπλών τύπων νοημοσύνης , αποτελεί μια κριτική θέση απέναντι στην άποψη ότι γεννιόμαστε με μία μόνο νοημοσύνη, την οποία δεν έχουμε τη δυνατότητα να αλλάξουμε.
Σύμφωνα µε τη θεωρία αυτή, που βασίζεται σε ένα ευρύ φάσμα επιστημονικών ερευνών (ψυχολογικών, ανθρωπολογικών, βιολογικών), η νοημοσύνη µας χωρίζεται σε εννέα τομείς οι οποίοι έχουν την έδρα τους σε διαφορετικά σημεία του εγκεφάλου µας. Είναι εξίσου σημαντικοί, όχι όμως και το ίδιο αναπτυγμένοι σε κάθε άτομο. Τα εννέα αυτά είδη νοημοσύνης προέκυψαν μετά από έρευνα του εγκεφάλου, της ανθρώπινης ανάπτυξης, της εξέλιξης και μετά από διαπολιτισμικές συγκρίσεις. Υποστηρίζεται, λοιπόν ότι η νοημοσύνη είναι προϊόν μιας μακράς και συμμετοχικής αλληλεπίδρασης μεταξύ της φύσης (βιολογικές δυνάμεις και κληρονομικές προδιαθέσεις) και της ανατροφής (περιβαλλοντικές δυνάμεις και εμπειρίες της ζωής). Η νοημοσύνη δημιουργείται βιολογικά, αλλά ο βαθμός ανάπτυξής της εξαρτάται από τις προσωπικές εμπειρίες του καθενός. Όσο περισσότερο χρόνο ξοδεύει κανείς στη χρήση και ενίσχυση της νοημοσύνης και όσο καλύτερη καθοδήγηση και ενθάρρυνση δέχεται, τόσο μεγαλύτερος είναι ο βαθμός ανάπτυξης του συγκεκριμένου τομέα νοημοσύνης.
Ο Γκάρντνερ, λοιπόν, τονίζει το ρόλο του πολιτισμού στην ανάπτυξη κάθε είδους νοημοσύνης. Σύμφωνα με αυτόν, κύριος «ένοχος» για την άνιση μεταξύ τους ανάπτυξη θεωρείται το σχολείο, το οποίο επικεντρώνεται στην καλλιέργεια δύο µόνο ευφυϊών - γλωσσικής και λογικομαθηματικής  - αφήνοντας σε δεύτερη μοίρα τις υπόλοιπες (μουσική ευφυΐα, ευφυΐα του χώρου, ενδοπροσωπική ευφυΐα, διαπροσωπική ευφυΐα, φυσιογνωστική ευφυΐα, σωματική - κιναισθητική ευφυΐα και υπαρξιακή ευφυΐα).
Τέσσερα σημεία της θεωρίας
Τα τέσσερα σημαντικότερα σημεία της θεωρίας της Πολλαπλής Νοημοσύνης του Γκάρντνερ είναι:
Μουσική - ρυθμική νοημοσύνη
Μουσική νοημοσύνη είναι η ικανότητα να απολαμβάνεις, να εκτελείς και να συνθέτεις μουσικά κομμάτια. Εμπεριέχει ευαισθησία στην κίνηση, στο ρυθμό και στη χροιά του ήχου καθώς και ανταπόκριση στις συναισθηματικές εφαρμογές σ’ αυτά. Τα άτομα που διαθέτουν μουσική νοημοσύνη μαθαίνουν καλύτερα μέσω της ανάγνωσης. Μάλιστα χρησιμοποιούν τραγούδια ή το ρυθμό για να μάθουν ή να απομνημονεύσουν πληροφορία. Οι συνθέτες, οι μουσικοί και οι τραγουδιστές παρουσιάζουν αυτήν τη νοημοσύνη καθώς και οι μαθητές που συναρπάζονται από το τραγούδι των πουλιών έξω από το παράθυρο και οι οποίοι χτυπούν σύνθετους ή απλούς ρυθμούς πάνω στα θρανία με τα μολύβια τους.
Ο Μότσαρτ είχε υψηλό δείκτη μουσικής νοημοσύνης, αφού το ταλέντο του φάνηκε από την τρυφερή ηλικία των 3 χρόνων. Ομοίως ο Μπαχ, ο Μπετόβεν, ο Τσαϊκόφσκι, ο Τζον Λένον ο Στίβι Γουόντερ και ο Κάρλο Σαντάνα.
Χωροταξική νοημοσύνη
Νοημοσύνη χώρου είναι η ικανότητα να παρατηρείς και να χειρίζεσαι νοερά με επιδεξιότητα μια μορφή ή αντικείμενο, να παρατηρείς και να δημιουργείς τάσεις, ισορροπίες και συνθέσεις με μια παραστατική και χωρική έκθεση. Είναι η ικανότητα να σχηματίζεις παραστατικές / χωρικές αναπαραστάσεις του κόσμου, να τις μεταφέρεις νοερά ή αισθητά και να θεωρείς τα πράγματα από διαφορετική οπτική γωνία. Τα άτομα με παραστατική νοημοσύνη διαθέτουν πολύ ισχυρή οπτική μνήμη, καλλιτεχνική τάση και φαντασία. Επίσης, έχουν πολύ καλό προσανατολισμό στο χώρο και συντονισμό χεριών – ματιών, αν και αυτό είναι συνήθως χαρακτηριστικό της σωματικής–κιναισθητικής νοημοσύνης.
Ορισμένοι κριτικοί σημειώνουν το συσχετισμό μεταξύ των παραστατικών/χωρικών και μαθηματικών ικανοτήτων, κάτι που έρχεται σε αντίθεση με τη θεωρία του Γκάρντνερ, ο οποίος υποστηρίζει ότι οι νοημοσύνες είναι σαφώς διαχωρισμένες μεταξύ τους. Από τη στιγμή που η επίλυση ενός μαθηματικού προβλήματος περιλαμβάνει τη διαχείριση συμβόλων και αριθμών, εμπλέκεται η νοημοσύνη του χώρου στην οπτική αναπαράσταση της πραγματικότητας. Μια κατανόηση των δύο τύπων νοημοσύνης σε βάθος αποκλείει αυτήν την κριτική, δεδομένου ότι οι δύο αυτές νοημοσύνες δεν προσαρμόζονται ακριβώς στους ορισμούς των οπτικών και μαθηματικών ικανοτήτων. Παρά το γεγονός ότι μοιράζονται κοινά χαρακτηριστικά, διακρίνονται εύκολα με βάση διάφορους παράγοντες και υπάρχουν πολλά άτομα με ισχυρή λογική/μαθηματική νοημοσύνη και ασθενή οπτική-παραστατική νοημοσύνη ή αντίστροφα.
Σχετικά με τη νευρολογική διαδικασία: η παραστατική νοημοσύνη εδράζεται κυρίως στο δεξιό πλευρικό λοβό και παρέχει φαντασία μέσω νοερών συλλήψεων και κατευθυνόμενων προϊόντων φαντασίας.
Τέτοιου τύπου νοημοσύνη απαιτείται στους αρχιτέκτονες, γλύπτες, καλλιτέχνες και μηχανικούς. Τη διαθέτει ο κυβερνήτης του πλοίου, ο οποίος βρίσκει την πορεία στο δισδιάστατο ωκεανό ή ο πιλότος του αεροπλάνου, ο οποίος κατευθύνει το σκάφος στον τρισδιάστατο χώρο της ατμόσφαιρας. Τη διαθέτει ο σκακιστής, αλλά και ο γλύπτης που αναπαριστάνει στη σκέψη του ένα κλειστό χώρο. Διακρίνει, επίσης, μαθητές που ενδιαφέρονται για γραφήματα, χάρτες και εικόνες, συγκροτούν τις ιδέες τους πριν να τις γράψουν, μουντζουρώνουν τις σημειώσεις τους με πολύπλοκα μοτίβα.
Παραδείγματα ανθρώπων με υψηλό δείκτη χωροταξικής νοημοσύνης, είναι ο Πάμπλο Πικάσο, ο Μιχαήλ Άγγελος, ο Λεονάρντο Ντα Βίντσι, ο Βαν Γκογκ, ο Μονέ, η Μέριλ Στριπ, ο Στίβεν Σπίλμπεργκ.
Γλωσσική νοημοσύνη
Η γλωσσική νοημοσύνη δεν εμπεριέχει μόνο τρόπους παραγωγής της γλώσσας, αλλά και την ευαισθησία για λεπτές αποχρώσεις, κανόνες και ρυθμούς της γλώσσας. Αυτό το είδος νοημοσύνης σχετίζεται με λέξεις είτε προφορικά είτε γραπτά. Οι άνθρωποι με λεκτική-γλωσσική νοημοσύνη επιδεικνύουν μια ευκολία στη χρήση των λέξεων και της γλώσσας και στην κατανόηση οδηγιών και σημασιών λέξεων. Είναι συνήθως καλοί στην ανάγνωση, στον γραπτό λόγο, στην αφήγηση ιστοριών και στην απομνημόνευση λέξεων και ημερομηνιών. Μαθαίνουν καλύτερα μέσω της ανάγνωσης, της τήρησης σημειώσεων και της συζήτησης και διαθέτουν πειθώ, δράση και χιούμορ. Επίσης, μαθαίνουν ξένες γλώσσες πολύ εύκολα καθώς έχουν υψηλή λεκτική μνήμη και ανάκληση και μια ικανότητα να καταλαβαίνουν και να χειρίζονται σωστά τη σύνταξη και τη δομή.
Σχετικά με τη νευρολογική διαδικασία, η λεκτική-γλωσσική νοημοσύνη εδράζεται κυρίως στον αριστερό κροταφικό λοβό. Το άτομο έχει ευαισθησία στο να αλλάζει τις σημασίες των λέξεων, στο άκουσμα, στο ρυθμό, στο κυμάτισμα της φωνής, στο μέτρο και στους κανόνες σύνδεσης των λέξεων.
Μεταξύ των επαγγελμάτων που ταιριάζουν στα άτομα που διαθέτουν λεκτική-γλωσσική νοημοσύνη συμπεριλαμβάνεται το επάγγελμα του συγγραφέα, του δικηγόρου, του φιλόσοφου, του πολιτικού, του ποιητή, του φιλόλογου και του δασκάλου.
Παραδείγματα ανθρώπων με υψηλό δείκτη γλωσσολογικής νοημοσύνης ήταν ο αρχαίος ρήτορας Δημοσθένης, 4ος αιώνας π.Χ., κυρίαρχη πολιτική μορφή της Αθήνας, ο οποίος προσπάθησε μέσα από τους λόγους του και την πολιτική του δραστηριότητα να αφυπνίσει στους συμπολίτες του το χαμένο αγωνιστικό πνεύμα υπέρ της ελευθερίας και της τιμής της πατρίδας, ο Shakespeare, η Agatha Christie, ο Hemingway.
1553
Η τρέχουσα σελίδα αφορά το έτος 1553 κατά το Γρηγοριανό ημερολόγιο
Θάνατοι
Κατηγορία:Έτη
Θεωρία της πολλαπλής νοημοσύνης
Λογικομαθηματική νοημοσύνη
Λογική / μαθηματική νοημοσύνη είναι η ικανότητα να ερευνάς σχέδια, κατηγορίες και σχέσεις με το χειρισμό αντικειμένων ή συμβόλων και να πειραματίζεσαι με έναν ελεγχόμενο και πειθαρχημένο τρόπο. Επίσης, να αναγνωρίζεις και να χειρίζεσαι περιληπτικά σχέδια και σχέσεις. Σχετίζεται με αριθμούς, με τη λογική, την αφαιρετική ικανότητα και την ικανότητα επαγωγικής και απαγωγικής λογικής. Παρόλο που τα άτομα με λογική / μαθηματική νοημοσύνη θα περίμενε κανείς να υπερέχουν στα μαθηματικά, στο σκάκι, στον προγραμματισμό υπολογιστών και σε άλλες λογικές ή αριθμητικές δραστηριότητες, η αλήθεια είναι ότι διαθέτουν ιδιαίτερες ικανότητες συλλογισμού, αναγνώρισης περιληπτικών σχεδίων, επιστημονικής σκέψης και έρευνας καθώς και εκτέλεσης σύνθετων υπολογισμών. Επιστήμονες, μαθηματικοί, μηχανικοί, ιατροί, οικονομολόγοι και φιλόσοφοι βασίζονται σε αυτήν τη νοημοσύνη, καθώς επίσης και μαθητές που προτιμούν να ασχολούνται με τα στατιστικά αθλημάτων και που αναλύουν με προσοχή τα δεδομένα προσωπικών ή σχολικών προβλημάτων προτού δοκιμάσουν συστηματικές λύσεις.
Παράδειγμα ανθρώπων με υψηλό δείκτη λογικής-μαθηματικής νοημοσύνης, ήταν ο Άλμπερτ Αϊνστάιν, ο οποίος διατύπωσε τη θεωρία της σχετικότητας και κατάφερε σε ηλικία 25 χρόνων, να ανατρέψει τους Νόμους της Φυσικής δημοσιεύοντας πέντε σχετικά άρθρα, ο Αρχιμήδης, ο Ισαάκ Νιούτον, ο Γαλιλαίος, ο Κοπέρνικος, ο Πυθαγόρας, ο Ευκλείδης, ο Κέπλερ και ο Πασκάλ.
Κιναισθητική νοημοσύνη
Σωματική νοημοσύνη είναι η ικανότητα να χρησιμοποιείς εξαίρετα και συνδυασμένα τις κινητικές δεξιότητες στα αθλήματα (εκτέλεση και επινόηση). Η σωματική νοημοσύνη υποκινεί το σώμα να λύνει προβλήματα, να επινοεί νέες καταστάσεις και να μεταβιβάζει ιδέες και συναισθήματα... Είναι επίσης ορατή σε παιδιά που απολαμβάνουν τα παιγνίδια στην τάξη και τους σχολικούς χορούς, που προτιμούν να παρουσιάζουν τις εργασίες τους με μοντέλα παρά με κείμενο και που ρίχνουν με επιτυχία το τσαλακωμένο τους χαρτί μέσα στο καλάθι των αχρήστων πετώντας το πάνω από τα κεφάλια των συμμαθητών τους. Μαθαίνουν καλύτερα μέσα από τη σωματική δραστηριότητα παρά με την ανάγνωση ή την ακρόαση και χρησιμοποιούν τη σωματική μνήμη, δηλαδή θυμούνται πράγματα μέσω του σώματός τους παρά μέσω λέξεων (λεκτική μνήμη) ή εικόνων (οπτική μνήμη). Πιο συγκεκριμένα τα χαρακτηριστικά της σωματικής νοημοσύνης είναι ο αβίαστος έλεγχος των κινήσεων, ο έλεγχος προσχεδιασμένων κινήσεων, η επέκταση της γνώσης μέσω του σώματος, η αρμονία σώματος και εγκεφάλου, οι μιμητικές ικανότητες και η βελτίωση των λειτουργιών του σώματος.
Σχετικά με τη νευρολογική διαδικασία, ο εγκεφαλικός φλοιός στέλνει πληροφορίες στο νωτιαίο μυελό και η αντίληψη βασίζεται σε ένα μηχανισμό ανατροφοδότησης. Για να εκτελεστούν συγκεκριμένες κινήσεις των μυών λειτουργεί ο εγκεφαλικός φλοιός.
Αυτό το είδος νοημοσύνης απαιτεί δεξιότητες και συγκεκριμένα επιδεξιότητα για λεπτές κινήσεις όπως αυτή που απαιτείται για το χορό, τον αθλητισμό, τη χειρουργική επέμβαση κ.λπ. Το επάγγελμα του αθλητή, του χειρουργού, του χορευτή, του χορογράφου, του ηθοποιού, του γραφίστα, του οικοδόμου, του στρατιώτη είναι ορισμένα επαγγέλματα που χρησιμοποιούν τη σωματική νοημοσύνη.
Παραδείγματα ανθρώπων με υψηλό δείκτη σωματικής - αισθησιοκινητικής νοημοσύνης, είναι ο Ρώσος χορευτής Νουρέγιεφ, ο Μπαρίσνικοφ, ο Μάικλ Τζόρνταν, ο Ντέιβιντ Κόπερφιλντ, ο Χάρυ Χουντίνι, ο Τσάρλι Τσάπλιν.
Διαπροσωπική νοημοσύνη
Διαπροσωπική νοημοσύνη είναι η ικανότητα να καταλαβαίνεις τους άλλους ανθρώπους, να επισημαίνεις τους σκοπούς, τα κίνητρα και τα ενδιαφέροντά τους και να δουλεύεις μαζί τους αποτελεσματικά, δηλαδή να αλληλεπιδράς με τους άλλους. Δάσκαλοι, γονείς, πολιτικοί, ψυχολόγοι και πωλητές βασίζονται στη διαπροσωπική νοημοσύνη για να ολοκληρώσουν την εργασία τους. Οι μαθητές αναπτύσσουν σταδιακά τη διαπροσωπική νοημοσύνη όταν προοδεύουν σε μικρές ομάδες εργασίας, όταν επισημαίνουν και αντιδρούν στις διαθέσεις των φίλων τους και συμμαθητών τους και όταν πείθουν διακριτικά το δάσκαλό τους για παράταση χρόνου ώστε να τελειώσουν την εργασία τους στο σπίτι. Οι άνθρωποι που έχουν αναπτυγμένη διαπροσωπική νοημοσύνη είναι συνήθως εξωστρεφείς. Επικοινωνούν αποτελεσματικά και εύκολα με άλλους και μπορεί να είναι είτε ηγέτες είτε οπαδοί. Μαθαίνουν καλύτερα δουλεύοντας ομαδικά και απολαμβάνουν συχνά τη συζήτηση.
Σχετικά με τη νευρολογική διαδικασία η διαπροσωπική νοημοσύνη εδράζεται κυρίως στο μετωπιαίο λοβό και στο νέο φλοιό. Ενέχει όλες τις άλλες μορφές νοημοσύνης στη διαδικασία κατάκτησης της γνώσης και της συνεργασίας με άλλους.
Τα επαγγέλματα που ταιριάζουν στα άτομα με αυτήν τη νοημοσύνη είναι του πολιτικού, του διευθυντή, του δασκάλου, του κοινωνικού εργαζόμενου και του διπλωμάτη. Ο άνθρωπος που χαρακτηρίζεται από υψηλό δείκτη διαπροσωπικής νοημοσύνης είναι ο Μπιλ Κλίντον (Bill Clinton), που είτε συμφωνεί κάποιος με την πολιτική του είτε όχι, όσοι τον γνώρισαν συμφωνούν ότι είχε το κοινωνικό χάρισμα να αντιλαμβάνεται τα αισθήματα και τις διαθέσεις των άλλων και να επικοινωνεί θαυμάσια μαζί τους. Εξάλλου, η διαπροσωπική νοημοσύνη αναφέρεται ως πολύ σημαντική για τους ηγέτες. Άλλα παραδείγματα ανθρώπων με υψηλή διαπροσωπική νοημοσύνη είναι ο Αβραάμ Λίνκολν, ο Τζορτζ Ουάσινγκτον, ο Γκάντι, η Όπρα Ουίνφρεϊ, ο Μάρτιν Λούθερ Κινγκ.
Ενδοπροσωπική νοημοσύνη
Σχετικά με τη νευρολογική διαδικασία, αυτό το είδος νοημοσύνης εδράζεται κυρίως στο μετωπικό λοβό και στο νέο φλοιό. Ενοποιεί όλες τις άλλες μορφές νοημοσύνης με το να πετυχαίνει γνώση του εαυτού. Πετυχαίνει γνώση σχετική με τη σημασία της ζωής και την κατανόηση του εαυτού ως μέρος της ευρύτερης πραγματικότητας.
Μεταξύ των επαγγελμάτων που ταιριάζουν στα άτομα που διαθέτουν ενδοπροσωπική νοημοσύνη συμπεριλαμβάνεται το επάγγελμα του φιλόσοφου, του ψυχολόγου, του θεολόγου, του συγγραφέα και του επιστήμονα.
Όταν ο Σωκράτης είχε πει κάποτε «γνώθι σαυτόν» εξέφρασε ακριβώς την έννοια της ενδοπροσωπικής νοημοσύνης, όπου κάποιος αναγνωρίζει τα αισθήματά του όπως συμβαίνουν και επομένως δεν παρασύρεται από αυτά. Η αυτογνωσία, είναι το αντίστοιχο της μεταγνώσης όπου κάποιος σκέφτεται για τον τρόπο που σκέφτεται και έχει συναίσθηση της ψυχικής του διάθεσης, προβληματίζεται γι' αυτήν και στην ιδανική περίπτωση την ελέγχει.
Παραδείγματα ανθρώπων με υψηλή ενδοπροσωπική νοημοσύνη ήταν: Νιλ Άρμστρονγκ, Κολόμβος, Ιωάννα της Λωραίνης, Κλεοπάτρα, Έρικσον.
Φυσιοκρατική νοημοσύνη ( nature inteligence)
Η φυσιοκρατική νοημοσύνη σχετίζεται με τη φύση και τη σύνδεση της πληροφορίας με το φυσικό περίγυρο. Είναι η ένατη και νεότερη νοημοσύνη(προστέθηκε στη θεωρία το 1996). Τα άτομα με φυσιοκρατική νοημοσύνη είναι ευαίσθητα ως προς τη φύση και τη θέση τους μέσα σε αυτήν και διαθέτουν μεγαλύτερη ευκολία στη φροντίδα και την αλληλεπίδραση με τα ζώα. Μπορούν επίσης να διακρίνουν αλλαγές στον καιρό ή στο φυσικό τους περίγυρο και να αναγνωρίζουν και να ταξινομούν τα διάφορα είδη. Οι "Φυσιοκράτες" μαθαίνουν καλύτερα όταν το αντικείμενο μάθησης περιλαμβάνει συλλογή ή ανάλυση ή είναι στενά συνδεδεμένο με τη φύση. Παράλληλα, δεν αρέσκονται στο να μαθαίνουν άγνωστα ή φαινομενικά άχρηστα πράγματα που συνδέονται ελάχιστα ή καθόλου με τη φύση. Είναι καλό οι «φυσιοκράτες» μαθητές να μαθαίνουν έξω στη φύση ή μέσω ενός κιναισθητικού τρόπου. Τα επαγγέλματα που ταιριάζουν σε αυτά τα άτομα είναι του επιστήμονα, του οικολόγου, του κηπουρού, του βοτανικού, του κυνηγού και του αγρότη.
Ο Δαρβίνος αποτελεί το καλύτερο παράδειγμα ανθρώπου με υψηλό δείκτη νατουραλιστικής νοημοσύνης. Σε νεαρή ηλικία είχε ταξιδέψει στα νησιά Γκαλαπάγκος (Galapagos), όπου είχε την ευκαιρία να βιώσει και να καταγράψει μεγάλη ποικιλία ζώων και πουλιών. Ιδιαίτερη εντύπωση τού έκανε ένα είδος πουλιών, που ήταν πολύ εξημερωμένο και υπήρχε σε μεγάλη ποικιλία, αφού κατέγραψε 26 είδη, που ζούσαν αποκλειστικά σε αυτά τα νησιά.
Στην προσπάθειά του να δώσει μια εξήγηση στο φαινόμενο αυτό, ο Δαρβίνος άρχισε να αμφισβητεί το δόγμα της εποχής του, ότι οι διάφοροι ζωντανοί οργανισμοί δημιουργήθηκαν σε μια μόνο μορφή και παρέμειναν έτσι. Αντίθετα τα ευρήματα στα νησιά μαρτυρούσαν ότι υπήρχαν πολλές ποικιλίες που εξελίχθηκαν ανάλογα με το περιβάλλον και τις συνθήκες στις οποίες βρέθηκαν. Μετά από πολύ προβληματισμό κατέληξε στη θεωρία της εξέλιξης, ότι δηλαδή κάποια είδη που δεν μπόρεσαν να προσαρμοστούν στο περιβάλλον που βρέθηκαν, εξαφανίστηκαν τελικά, ενώ κάποια άλλα εξελίχθηκαν και επιβίωσαν Εκτός του Δαρβίνου, άλλοι άνθρωποι με υψηλό δείκτη φυσιογνωστικής νοημοσύνης ήταν ο Γαλιλαίος και ο Κουστώ.
Υπαρξιακή νοημοσύνη (life inteligence)
Αυτή την νοημοσύνη κατέχουν οι άνθρωποι που προβληματίζονται με τα θέματα ύπαρξης και ανυπαρξίας, καλού και κακού, σωστού και λάθους, με μια σταθερή τάση να διευρύνουν τα πλαίσια της ανθρώπινης σκέψης.
Χαρακτηριστικοί τύποι ατόμων με υψηλή υπαρξιακή νοημοσύνη είναι ο Σωκράτης και ο Κομφούκιος.
Συναισθηματική νοημοσύνη (Emotional intelligence)
Η συναισθηματική νοημοσύνη είναι ένα πολύπλευρο θέμα, με συνέπεια να μην υπάρχει ένας και μόνο απλός ορισμός για αυτή. Οι ορισμοί είναι πολλοί και ποικίλοι. Ο ένας συμπληρώνει τον άλλο, καλύπτοντας έτσι τις διαφορετικές πλευρές της. Έτσι, σύμφωνα με τον ορισμό του Goleman, συναισθηματική νοημοσύνη είναι η ικανότητα: Βέβαια, η συναισθηματική νοημοσύνη θα μπορούσε να οριστεί μέσα από δύο προαναφερθέντα είδη νοημοσύνης: τη διαπροσωπική και την ενδοπροσωπική νοημοσύνη.
==== Πέντε τομείς Συναισθηματικής Νοημοσύνης ====
Κριτική της Θεωρίας
Όπως κάθε θεωρία έτσι και η συγκεκριμένη δέχτηκε κριτική για τις απόψεις που εκθέτει. Οι πολέμιοι, λοιπόν, της θεωρίας της Πολλαπλής Νοημοσύνης υποστηρίζουν ότι η θεωρία:
Δεν είναι καινούρια: Οι νοημοσύνες του Γκάρντνερ είναι βασικές ικανότητες γνωστές στους εκπαιδευτικούς και στους γνωστικούς ψυχολόγους.
Δεν είναι απόλυτα σαφής: Αναρωτιούνται αν ο αριθμός των ευφυϊών θα συνεχίσει να αυξάνεται. Επίσης πιστεύουν ότι έννοιες, όπως σωματική-κιναισθητική ή μουσική νοημοσύνη περιγράφουν μια μεμονωμένη ικανότητα ή ταλέντο παρά τη νοημοσύνη και ότι η θεωρία δε διαθέτει την ευελιξία και την ακρίβεια μιας πραγματικής επιστήμης.
Δίνει μεγάλη έμφαση στον πολιτισμό: Ο Γκάρντνερ υποστηρίζει ότι ο ρόλος του πολιτισμού στον καθορισμό των δυνάμεων και των αδυναμιών των ευφυϊών είναι πολύ σημαντικός. Αντίθετα, οι πολέμιοι της θεωρίας πιστεύουν ότι η νοημοσύνη αποκαλύπτεται και ενισχύεται όταν ένα άτομο αντιμετωπίζει μια άγνωστη δραστηριότητα σε ένα άγνωστο περιβάλλον.
Παραμερίζει τα εθνικά κριτήρια σύγκρισης και αξιολόγησης των μαθητών: Η ευρεία υιοθέτηση της παιδαγωγικής της Πολλαπλής Νοημοσύνης δυσχεραίνει τη σύγκριση και την ταξινόμηση των δεξιοτήτων και των δυνατοτήτων των εκπαιδευομένων στις διάφορες τάξεις κάτω από τις συνθήκες που ισχύουν σε κάποια μέρη του κόσμου.
Δεν είναι εύκολα εφαρμόσιμη: Οι εκπαιδευτικοί που αντιμετωπίζουν τάξεις που στερούνται υποδομής και είναι υπεράριθμες σε μαθητές δεν μπορούν εκ των πραγμάτων να εφαρμόσουν τη θεωρία στην ολότητά της.
Παραπομπές
Κατηγορία:Νοημοσύνη Πολλαπλης Κατηγορία:Εκπαίδευση Κατηγορία:Παιδαγωγική Κατηγορία:Θεωρία της εκπαίδευσης Κατηγορία:Εκπαιδευτική μεταρρύθμιση Κατηγορία:Δεξιότητες καθημερινής ζωής
Μεταβολή στα χειρότερα
Ελληνικό Δίκαιο
Στο ελληνικό δίκαιο η αρχή της μη χειροτέρευσης της θέσης του κατηγορουμένου καθιερώνεται στο άρθρο 470 του Κώδικα Ποινικής Δικονομίας:
"Στην περίπτωση που ασκήθηκε ένδικο μέσο εναντίον καταδικαστικής απόφα­σης από εκείνον που καταδικάστηκε ή υπέρ αυτού, δεν μπορεί να γίνει χειρότερη η θέση του ούτε να ανακληθούν τα ευεργετήματα που δόθηκαν με την απόφαση που προ­σβάλλεται. Δεν εμποδίζεται όμως η επιβολή παρεπόμενης ποινής, που από παραδρομή δεν επιβλήθηκε, αν και σύμφωνα με το νόμο έπρεπε υποχρεωτικά να επιβλη­θεί, ή η επιβολή μέτρου ασφάλειας προβλεπόμενου από τον ποινικό κώδικα."
Πηγές
Ενδικα μεσα Κατηγορία:Ποινικό Δίκαιο Κατηγορία:Νομικοί όροι
Λεζ Αιρ
Το Λεζ Αιρ (γαλλικά: Les Aires, οξιτανικά: Las Airas) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Αιρουά (γαλλικά: Airois).
Εξωτερικοί σύνδεσμοι
Κατηγορία:Κοινότητες του Ερώ
Drakengard
Το Drakengard, γνωστό στην Ιαπωνία ως Drag-On Dragoon, (ιαπωνικά: ドラッグ オン ドラグーン, Χέπμπορν: Doraggu On Doragūn, DOD), είναι σειρά βιντεοπαιχνιδιών δράσης ρόλων που δημιουργήθηκαν από τον Τάρο Γιόκο. Το ομώνυμο πρώτο παιχνίδι της σειράς κυκλοφόρησε το 2003 για το PlayStation 2 και έκτοτε ακολούθησε ένα sequel, ένα prequel και πολλά spin-offs.
Το πρώτο ομώνυμο βιντεοπαιχνίδι της σειρά κυκλοφόρησε το 2003 για το PlayStation 2 και έκτοτε το ακολούθησαν ένα σίκουελ, ένα πρίκουελ και αρκετά spin-offs. Έχει κυκλοφορήσει η spin-off σειρά με τίτλο Nier (2010), που εξελίσσεται σε ένα εναλλακτικό χρονικό πλαίσιο βασισμένο σε έναν εναλλακτικό τερματισμό του πρώτου παιχνιδιού. Το Drakengard 2 (2005) ακολουθεί την ιστορία μετά τον κανονικό τερματισμό του πρώτου Drakengard. Ο Γιόκο έχει σκηνοθετήσει όλα τα παιχνίδια και των δύο σειρών, με εξαίρεση το Drakengard 2, στο οποίο είχε μικρή ανάμειξη.
Κοινά στοιχεία
Γενικότερα, οι ιστορίες των Drakengard και Nier εστιάζουν στις μοίρες και τις προσωπικότητες μικρών ομάδων πρωταγωνιστών, οι οποίοι συνδέονται άμεσα ή έμμεσα και επηρεάζονται από τα γεγονότα της ιστορίας. Σταθερές των σειρών είναι οι πολλαπλοί τερματισμοί και τα σκοτεινά ή ενήλικα σενάρια. Τα Nier θίγουν θέματα όπως η διαφορετικότητα, ο ρατσισμός, η ταυτότητα και η ματαιότητα. Τα παιχνίδια Drakengard τοποθετούνται σε φανταστικούς κόσμους σκοτεινής φαντασίας και έχουν στοιχεία που θυμίζουν την Ευρώπη. Εκεί, οι άνθρωποι και μυθικά πλάσματα ζουν μαζί. Τα παιχνίδια Nier τοποθετούνται στο επιστημονικής φαντασίας και μεταποκαλυπτικό μέλλον, όπου ο ανθρώπινος πολιτισμός βρίσκεται σε κρίσιμη κατάσταση. Και οι δύο σειρές έχουν αποσπάσει διθυραμβικές κριτικές για την πολυπλοκότητα των χαρακτήρων και των σεναρίων τους, ωστόσο ο τρόπος παιχνιδιού των Drakengard έχει επικριθεί.
Υποδοχή
Τα Drakengard και το πρώτο Nier ήταν για μεγάλο χρονικό διάστημα δημοφιλή στην Ιαπωνία, σημειώνοντας καλές πωλήσεις, αποκτώντας καλτ κοινό, και κάνοντας διάφορες άλλες κυκλοφορίες σε μέσα όπως βιβλία, νουβέλες, manga, κόμικς και μια θεατρική παράσταση. Ωστόσο, ήταν λιγότερο γνωστά εκτός Ιαπωνίας, πράγμα που άλλαξε μετά την κυκλοφορία του Nier: Automata το 2017, το οποίο έγινε παγκόσμια εμπορική επιτυχία και αυξήθηκε το ενδιαφέρον του δυτικού κόσμου. Αυτό οδήγησε στην κυκλοφορία ενός remaster του πρώτου Nier το 2021, με τίτλο Replicant ver.1.22474487139..., του οποίου οι πωλήσεις πήγαν καλύτερα από το γνήσιο παιχνίδι και απέσπασε μεγαλύτερη προσοχή.
Εξωτερικοί σύνδεσμοι
Κατηγορία:Σειρές βιντεοπαιχνιδιών Κατηγορία:Drakengard Κατηγορία:Βιντεοπαιχνίδια δράσης ρόλων Κατηγορία:Βιντεοπαιχνίδια φαντασίας Κατηγορία:Φαντάσματα σε βιντεοπαιχνίδια Κατηγορία:Θυσίες στη μυθοπλασία Κατηγορία:Franchises της Square Enix Κατηγορία:Βιντεοπαιχνίδια με παράλληλα σύμπαντα
Τάγμα των Αγίων Όλγας και Σοφίας
Τάξεις
Το μετάλλιο έχει τέσσερις τάξεις:
Εξωτερικοί σύνδεσμοι
Κατηγορία:Ελληνικά τάγματα και μετάλλια
Χρηματιστήριο ναύλων Λονδίνου
Το Χρηματιστήριο ναύλων Λονδίνου (Baltic Exchange ή Baltic Mercantile and Shipping Exchange), το κοινώς λεγόμενο Μπάλτικ ή Μπόλτικ, θεωρείται ως η βασική παγκόσμια οργανωμένη αγορά ναύλων με τόσο ανεπτυγμένο κύρος ώστε να συγκεντρώνει το 90% των δια θαλασσίων μεταφορών εμπορευμάτων. Βρισκόταν στη διεύθυνση 24–28 St Mary Axe, Λονδίνο, έως ότου το κτίριο καταστράφηκε από βόμβα το 1992, και τώρα βρίσκεται στην 38 St Mary Axe. Διαθέτει περαιτέρω γραφεία στην Ευρώπη, σε όλη την Ασία και στις Ηνωμένες Πολιτείες.
Το Μπόλτικ ιδρύθηκε στα μέσα του 18ου αιώνα στο Λονδίνο με βασικά ιδρυτικά στελέχη και μετόχους τους Stephen Ralli και Michael Rodocanachi, οι οικογένειες των οποίων ανήκαν στην Χιώτικη διασπορά. Σήμερα το Baltic Exchange αριθμεί περί τα 600 μέλη, ναυλομεσίτες (brokers) που διατηρούν ως έμβλημά τους την αρχή:«ο λόγος μας συμβόλαιο» ('Οur word our bond"). Παλαιότερα, στη μεγάλη αίθουσα, την γνωστή ως φλορ (floor) του κτιρίου όπου στεγαζόταν το Baltic Exchange στο City του Λονδίνου συναντιώνταν μεσίτες που εκπροσωπούσαν φορτωτές - ναυλωτές και τους πλοιοκτήτες - εκαναυλωτές για την διαπραγμάτευση ναυλώσεων που μ΄ αυτό τον τρόπο καθίστατο απλή και γρήγορη. Στις μέρες μας όλες οι συναλλαγές γίνονται μέσω τηλεφώνου ή/και μέσω ηλεκτρονικών υπολογιστών.
Το χρηματιστήριο είναι η πηγή πληροφοριών για όλη την αγορά και δημοσιεύει επτά ημερήσιους δείκτες που αποτελούνται από μια γκάμα δρομολογίων υγρού και ξηρού φορτίου χρονοναύλωσης και ταξιδιών με χρονομέτρηση:
Λαμβάνοντας υπ΄ όψη το γεγονός ότι μέσα στο "Baltic" συνάπτεται ακόμη και πέραν του 90% των ναυλώσεων παγκοσμίως, τούτο και μόνο, επιτρέπει στο Λονδίνο να διατηρεί τον ρόλο του σημαντικότερου ναυτιλιακού κέντρου του κόσμου.
Τον Απρίλιο του 2018, το Χρηματιστήριο ναύλων Λονδίνου ανακοίνωσε έναν παγκόσμιο δείκτη εμπορευματοκιβωτίων που ονομάζεται Freightos Baltic Index (FBX) σε συνεργασία με την Freightos. Οι αξιολογήσεις υγροποιημένου φυσικού αερίου (LNG) ξεκίνησαν το 2019.
1554
Η τρέχουσα σελίδα αφορά το έτος 1554 κατά το Γρηγοριανό ημερολόγιο
Θάνατοι
Κατηγορία:Έτη
Τρίτη Κατηγορία ποδοσφαίρου Τουρκίας
Η Τρίτη Κατηγορία ποδοσφαίρου Τουρκίας ή '''ΤΠΟ 3. Λιγκ' (TFF 3. Lig'') αποτελεί το τέταρτο επίπεδο των κατηγοριών του συστήματος πρωταθλημάτων ποδοσφαίρου ανδρών της Τουρκίας. Δημιουργήθηκε τη σεζόν 2001–2002 ως συνέχεια του τότε τρίτου επιπέδου των κατηγοριών της ''3. Lig''.
Η ''3. Λιγκ (στα τουρκικά: Türkiye Üçüncü Futbol Ligi ή για συντομία Üçüncü Lig ή 3. Lig'') είναι ένα πρώην πρωτάθλημα στην Τουρκία. Ήταν η τρίτη κατηγορία του τουρκικού ποδοσφαίρου από την ίδρυσή της το 1967-68 μέχρι τη δημιουργία του νέου συστήματος πρωταθλήματος το 2001-02, εκτός από μια περίοδο τεσσάρων σεζόν κατά τη διάρκεια του πραξικοπήματος στην Τουρκία. Η 3. Λιγκ συνεχίστηκε ως ΤΠΟ 3. Λιγκ στο νέο σύστημα πρωταθλήματος μετά το 2001, αλλά αυτή τη φορά ως το τέταρτο επίπεδο. Το τρίτο επίπεδο του τουρκικού πρωταθλήματος μετονομάστηκε σε πρώτο ΤΠΟ Δεύτερη Κατηγορία Κατηγορία Α, αργότερα ΤΠΟ 2. Λιγκ.
Μορφή πρωταθλήματος
Από το 2010-11 η μορφή του πρωταθλήματος άλλαξε. Το πρωτάθλημα διεξάγεται με 54 ομάδες σε τρεις ομίλους, 18 σε κάθε όμιλο. Οι όμιλοι καθορίστηκαν με κλήρωση σε μη περιφερειακή βάση. Οι νικητές κάθε ομίλου προωθούνται απευθείας στην Δεύτερη Κατηγορία. Σε κάθε όμιλο, οι ομάδες στις θέσεις 2 έως 5 παίζουν πλέι οφ ανόδου για να καθοριστεί η δεύτερη ομάδα που θα προωθηθεί στη Δεύτερη Κατηγορία. Οι τελευταίες τρεις ομάδες κάθε ομίλου υποβιβάζονται στο Περιφερειακό Ερασιτεχνικό Πρωτάθλημα Τουρκίας.
Παραπομπές
Κατηγορία:Τρίτη Κατηγορία ποδοσφαίρου Τουρκίας Κατηγορία:Ποδοσφαιρικά πρωταθλήματα στην Τουρκία Κατηγορία:Πρωταθλήματα ποδοσφαίρου τέταρτης κατηγορίας στην Ευρώπη Κατηγορία:Ποδοσφαιρικές διοργανώσεις Τουρκίας
Ροστισλάβ Βσεβολόντοβιτς
Ο Ροστισλάβ Βσεβολόντοβιτς, ρωσ. Ростислав Всеволодович (1070 - 1093) από τον Οίκο των Ρουρικιδών ήταν πρίγκιπας τού Περεγιασλάβ (1078-93).
Βιογραφία
Ήταν γιος τού Βσέβολοντ Α΄ πρίγκιπα τού Περεγιασλάβ και μεγάλου πρίγκιπα του Κιέβου και της Άννας Πολοβέτσκαγιας, κόρης τού χαν των Κουμάνων (Πολόβτσι).
Αμφιθαλής αδελφή του ήταν η Ευπραξία, σύζυγος τού Ερρίκου Δ΄ της Γερμανίας και ετεροθαλή αδέλφια του ήταν ο Βλαντίμιρ Β΄ Μονομάχος και η Άννα, που αρραβωνιάστηκε τον Κωνσταντίνο δούκα το 1074. Ο Βλαντίμιρ και η Άννα ήταν τέκνα της Αναστασίας (κόρης τού Κωνσταντίνου Θ΄ Αυτοκράτορα των Ρωμαίων).
Ο Ροστισλάβ πολέμησε στον ποταμό Στούγκνα εναντίον των Κουμάνων, αλλά καθώς διέφευγε από τη μάχη, πνίγηκε στον ποταμό.
Παραπομπές
Κατηγορία:Ρουρικίδες
Στουρνάρα 288
Η ταινία με τον πρωτότυπο τίτλο Φτώχεια και αριστοκρατία, ευρύτερα γνωστή ως Στουρνάρα 288 είναι μια ελληνική σπονδυλωτή σάτιρα του 1959 σε παραγωγή Κλεάρχου Κονιτσιώτη και σκηνοθεσία - σενάριο Ντίνου Δημόπουλου. Το σενάριο βασίστηκε στο θεατρικό έργο "Στουρνάρα 288" των Μίμη Τραϊφόρου και Δημήτρη Βασιλειάδη. Πρωταγωνιστούν οι Ορέστης Μακρής, Διονύσης Παπαγιαννόπουλος και Σοφία Βέμπο.
Πλοκή
Η ταινία περιγράφει τις ζωές και την καθημερινότητα των κατοίκων μιας πολυκατοικίας, με τις χαρές, τους έρωτες και τα προβλήματά τους, αλλά και τις κωμικές καταστάσεις που βιώνουν.
Η κεντρική ιστορία είναι αυτή της Χαρούλας (Βούλα Χαριλάου), ανιψιάς του θυρωρού Μπάμπη (Ορέστης Μακρής), η οποία ξελογιάζεται και καθίσταται έγκυος από τον Μίμη (Νίκος Καζής), τον γιο του στριφνού ιδιοκτήτη της πολυκατοικίας Αγησίλαου Παπαφρονιμόπουλου (Διονύσης Παπαγιαννόπουλος) και της ψηλομύτας συζύγου του, της Φούλας (Μπεάτα Ασημακοπούλου), η οποία ρίχνει όλη μέρα πασιέντζες με μια τράπουλα. Ο Μίμης είναι ένας χαραμοφάης που έχει αρραβωνιαστεί πάμπολλες φορές και φλερτάρει ασυστόλως χωρίς σοβαρό σκοπό. Η τελευταία του κατάκτηση είναι η ανεξάρτητη και μοντέρνα Ντουντού Βράιλα (Σμαρούλα Γιούλη), που δεν κατοικεί στην ίδια πολυκατοικία.
Ο Ντίνος Ηλιόπουλος έχει διπλό ρόλο στην ταινία, αφενός του αφηγητή που προλογίζει την ταινία (τον πρόλογο τον έγραψε ο ίδιος) και μας γνωρίζει τους ενοίκους και αφετέρου του Κύπριου σπουδαστή Πλάτωνα, που κατοικεί στην πολυκατοικία και συμμετέχει διαρκώς σε συλλαλητήρια για την Κύπρο.
Άλλοι χαρακτήρες-ένοικοι είναι ο βουλευτής Καλοχαιρέτας (Απόστολος Αβδής) που υπόσχεται αφειδώς διορισμούς ή ρουσφέτια με αντάλλαγμα ψήφους (σε κάθε αίτημα απαντά με τη λέξη "Ετελείωσε") χωρίς να πραγματοποιεί ό,τι υπόσχεται, η κυρία Κολλιαδήμα που περιποιείται τα σκυλιά της καλύτερα από παιδιά, καθώς και η οικογένεια Ασημομύτη (Γιώργος Γαβριηλίδης, Μαρίκα Κρεββατά, Ντίνα Τριάντη) που κερδίζει χρήματα κλέβοντας την εφορία και τα μέλη της τσακώνονται διαρκώς μεταξύ τους.
Πρωταγωνιστικό ρόλο παίζει η ηλικιωμένη κυρία Ευγενία, που είναι η ξεχασμένη πλέον αλλά κάποτε διάσημη τραγουδίστρια Τζένη Μπλανς (Σοφία Βέμπο). Ακόμα και οι υπόλοιποι χαρακτήρες της ταινίας αγνοούν αρχικά την ταυτότητα της κυρίας Ευγενίας, μεταξύ αυτών και ο Αγησίλαος, που αναγνωρίζει από ένα τυχαίο γεγονός στο πρόσωπό της τη διάσημη Τζένη Μπλανς, που αποτελούσε κρυφό πόθο της νιότης του, οπότε αλλάζει άρδην προς το καλύτερο τη στάση του απέναντί της.
Στο τέλος της ταινίας, η οποία επιφυλάσσει αίσιο τέλος για όλους, το αίσθημα του Μίμη με τη Ντουντού διαλύεται και αυτός εντέλει αποκαθιστά τη Χαρούλα, που φέρνει στον κόσμο το παιδί τους. Έτσι ο Αγησίλαος συμπεθεριάζει με τον Μπάμπη, τον θυρωρό, ενώ τους ενώνει ο κοινός ενθουσιασμός για την έλευση του εγγονού τους.
Παραγωγή
Η Σοφία Βέμπο ερμηνεύει συνοδεία χορωδίας το τραγούδι «Αχ να γύριζαν τα χρόνια τα παλιά» του Μιχάλη Σουγιούλ και τα τραγούδια «Πού είν' εκείνη η αγάπη μας;» (γνωστό και ως «Η αγάπη εκείνη»), ενώ ακούγεται και το «Τζένη Μπλανς» του Μενέλαου Θεοφανίδη, σε στίχους του Μίμη Τραϊφόρου και ενορχήστρωση του Λέανδρου Κοκκόρη. Μάλιστα στη σκηνή του τραγουδιού «Η αγάπη εκείνη» η Βέμπο εμφανίζεται σε διπλό ρόλο, με το πραγματικό της πρόσωπο ως Σοφία Βέμπο να το ερμηνεύει καθώς και ως κυρία Ευγενία να το ακροάται, με τις δυο τους κατόπιν να συνομιλούν.
Ο Ορέστης Μακρής, η πλέον χαρακτηριστική μορφή στο ρόλο του μέθυσου στον ελληνικό κινηματογράφο, εμφανίζεται και σε αυτήν την ταινία σε κάποια σκηνή μεθυσμένος.
Η χορογραφία είναι του Γιάννη Φλερύ, που μαζί με τη Λίντα Άλμα αποτελούν το δίδυμο των χορευτών.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1959 Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ελληνικές κωμικές ταινίες Κατηγορία:Ελληνικές σατιρικές ταινίες Κατηγορία:Ταινίες σε σκηνοθεσία Ντίνου Δημόπουλου Κατηγορία:Ταινίες σε σενάριο Ντίνου Δημόπουλου Κατηγορία:Ταινίες βασισμένες σε θεατρικά έργα Κατηγορία:Ταινίες με μουσική σύνθεση Μιχάλη Σουγιούλ Κατηγορία:Ταινίες γυρισμένες στην Ελλάδα Κατηγορία:Ταινίες σε παραγωγή Κλέαρχου Κονιτσιώτη
Αβέν (Ερώ)
Το Αβέν (γαλλικά: Avène, οξιτανικά: Avèna) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Αβενουά (γαλλικά: Avénois).
Παραπομπές
Κατηγορία:Κοινότητες του Ερώ